pythainlp/thai_wikipedia_clean_20230101 huggingface dataset:
ผู้ป่วยมักเริ่มมีอาการที่ระยะเวลา 1-9 วันหลังได้รับอะมีบา (ค่าเฉลี่ยอยู่ที่ 5 วัน) อาการระยะแรกที่พบได้ เช่น การรับรสรับกลิ่นผิดปกติ ปวดศีรษะ มีไข้ คลื่นไส้ อาเจียน ปวดหลัง และคอแข็งเกร็ง อาการในระยะต่อมาได้แก่อาการที่คล้ายคลึงกับที่พบในผู้ป่วยโรคเยื่อหุ้มสมองอักเสบ ซึ่งอาการเหล่านี้ได้แก่ สับสน ประสาทหลอน ไม่สนใจสิ่งรอบตัว เดินเซ กล้ามเนื้อเกร็ง และชัก เมื่อมีอาการเหล่านี้แล้วผู้ป่วยมักมีอาการทรุดลงอย่างรวดเร็วภายในเวลา 3-7 วัน และเสียชีวิตในเวลา 7-14 วันต่อมา โดยบางรายอาจเสียชีวิตที่เวลานานกว่านั้น มีรายงาน ค.ศ. 2013 ว่า ชายคนหนึ่งในไต้หวันที่ติดเชื้อนี้ เสียชีวิตที่ระยะเวลา 25 วันหลังได้รับเชื้อ
ฝีในสมองจากอะมีบา
โรคเนเกลอริเอซิส
Primary amoebic meningoencephalitis
รับได้รึเปล่า
"รับได้รึเปล่า" เป็นซิงเกิลของวงรูม 39ในปี พ.ศ. 2558 จากค่ายเลิฟอีส ประพันธ์เนื้อร้อง-แต่งทำนองโดย โอฬาร ชูใจ (แว่นใหญ่) และเรียบเรียงโดย กฤช วิรยศิริ, ติณณ์ นภาลัย, Room39 ออกจำหน่ายในวันที่ 24 มิถุนายน พ.ศ. 2558 ส่วนมิวสิกวีดิโอเผยแพร่ครั้งแรกในวันที่ 1 กันยายน พ.ศ. 2558
เนื้อหาของเพลงนี้ ต้องการพูดถึงการที่ผู้คนในยุคปัจจุบันซึ่งมีความอยากรู้อยากเห็นสิ่งต่างๆที่สงสัย บางครั้งก็เป็นเรื่องที่คนไม่อยากพูด และบ่อยครั้งก็อยากรู้ในสิ่งที่ตัวเองอาจรับไม่ได้ถ้าคำตอบไม่เป็นอย่างที่ตัวเองคาดหวัง
เพลง รับได้รึเปล่า ได้อันดับ 10 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 20 กันยายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สัตว์ประหลาด (เพลงของอภิวัชร์ เอื้อถาวรสุข)
"สัตว์ประหลาด (The Beast)" เป็นซิงเกิลที่ 5 จากสตูดิโออัลบั้ม "" ขับร้องและประพันธ์โดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย โดยมีอีฟ ปานเจริญ มาร่วมร้อง สังกัดค่ายเลิฟอีสในเครือของบีอีซี-เทโร มิวสิค ออกจำหน่ายในรูปแบบดิจิตอลดาวโหลด 11 มีนาคม พ.ศ. 2558 เนื้อหาของเพลงนี้เกี่ยวกับแซวเหล่ามนุษย์ผู้ชายอารมณ์ร้อนที่พอกลับเข้าสู่ภาวะปกติก็ต้องกลับมาง้อแฟนอยู่ดี
เพลง "สัตว์ประหลาด" ได้รับรางวัลคมชัดลึก อวอร์ด ครั้งที่ 12 ประจำปี 2558 ประเภทเพลงไทยสากล สาขาเพลงยอดเยี่ยม
เพลง "สัตว์ประหลาด" ติดอันดับสูงสุดที่ 9 จากการจัดอันดับของซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 28 มิถุนายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
นักเลงคีย์บอร์ด
"นักเลงคีย์บอร์ด (Keyboard Hustle)" เป็นซิงเกิลที่ 2 จากสตูดิโออัลบั้ม "" ขับร้องและประพันธ์โดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย โดยมี Takeshi Yokemura from YMCK มาร่วมร้อง สังกัดค่ายเลิฟอีสในเครือของบีอีซี-เทโร มิวสิค ออกจำหน่ายในรูปแบบดิจิตอลดาวโหลด 22 กรกฎาคม พ.ศ. 2557
เนื้อหาเพลงนี้พูดถึงของคู่รักข้าวใหม่ปลามันที่เก่งกาจเรื่องความรัก เวลานั่งพิมพ์ นั่งแชทอยู่หน้าจอโทรศัพท์ แต่กลับนั่งหงอ ไม่กล้าเปิดตัวเวลาเจอสาวๆ ยืนอยู่ตรงหน้า เลยมีความฝันว่าสักวันจะพูดให้เก่งกาจเท่ากับตอนพิมพ์จีบหญิง แต่สุดท้ายไม่มีจริงเป็นแค่อวตารที่ถูกสร้างขึ้น
มิวสิกวีดิโอนี้กำกับโดย เต๋อ-นวพล ธำรงรัตนฤทธิ์ ถ่ายทำที่ร้านทรูคอฟฟี ปากซอยสยามสแควร์ 3 โดยมี เบลล์-เขมิศรา พลเดช รับบท พิม พิมพ์ชนก ทวีโชค
เพลง "นักเลงคีย์บอร์ด (Keyboard Hustle)" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 ตุลาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
เค็นตะ นิชิโมโตะ
เค็นตะ นิชิโมโตะ (; 30 สิงหาคม ค.ศ. 1994 —) เป็นนักกีฬาแบดมินตันชายชาวญี่ปุ่น เขาเกิดในจังหวัดมิเอะ เขาจบการศึกษาจากโรงเรียนมัธยมไซตามะซาไกเอะ ปัจจุบันเขากำลังศึกษาที่มหาวิทยาลัยชูโอ
ในเดือนกันยายน ค.ศ. 2013 นิชิโมโตะได้ผ่านเข้าสู่รอบชิงชนะเลิศในการแข่งขันแบดมินตันรัสเซียโอเพนกรังด์ปรีซ์ 2013 ในรอบชิงชนะเลิศเขาพ่ายให้กับวลาดิเมียร์ อีวานอฟ ด้วยคะแนน 1–2 เกม (17–21 21–15 14–21) จึงทำให้เขาได้รับรางวัลรองชนะเลิศ
รายชื่อประเทศที่ติดต่อกับมหาสมุทรอย่างน้อยสองมหาสมุทร
ด้านล่างนี้เป็น รายชื่อประเทศที่ติดต่อกับมหาสมุทรอย่างน้อยสองมหาสมุทร ซึ่งรวมถึงรัฐเอกราชและดินแดนในภาวะพึ่งพิง
รายชื่อประเทศเรียงตามการเพิ่มประชากรตามธรรมชาติ
ด้านล่างนี้เป็น รายชื่อประเทศเรียงตามการเพิ่มของประชากรตามธรรมชาติ ซึ่งรวมข้อมูลเกี่ยวกับอัตราการเกิด และอัตราการเสียชีวิต เป็นข้อมูลจาก เดอะเวิลด์แฟกต์บุ๊ก สำรวจขึ้นเมื่อปี 2010
เจ้าหญิงชิมิ ยางซอม
เจ้าฟ้าหญิงชิมิ ยางซอม ประสูติเมื่อวันที่ 10 มกราคม ค.ศ. 1980 พระองค์ทรงเป็นพระราชธิดาใน สมเด็จพระราชาธิบดีจิกมี ซิงเย วังชุก และ สมเด็จพระราชินีเชอร์ริง เพม วังชุก ซึ่งเป็นพระบรมราชินีและพระอัครมเหสีพระองค์ที่สองในบรรดาพระอัครมเหสีทั้งสี่พระองค์
เจ้าฟ้าหญิงชิมิ ยางซอม เป็นพระเชษฐภคินีต่างพระราชมารดา ใน สมเด็จพระราชาธิบดีจิกมี เคเซอร์ นัมเกล วังชุก
พระองค์ทรงศึกษาที่โรงเรียน Luntenzampa Middle Secondary School และ Yangchenphug Higher Secondary School, Dana Hall School.
ภายหลังทรงสำเร็จการศึกษาระดับ ปริญญาตรี 2 ใบ จากสาขา ความสัมพันธ์ระหว่างประเทศ และ เศรษฐศาสตร์ ที่from Wellesley College ในรัฐแมสซาชูเซตส์ และ ปริญญาโท สาขา การบริหารรัฐกิจ ที่มหาวิทยาลัยโคลัมเบีย ใน นครนิวยอร์ก
แจน ฮัลโหลวีน
รัชดา อนังรัสวดี นักร้อง และนักแสดงหญิงชาวไทย และเป็นที่รู้จักในฐานะนักร้องหญิงสังกัดคีตา เรคคอร์ดส ในนาม แจน ฮัลโหล-วีน (Jan Hallo-Ween)
แจน ฮัลโหล-วีน (มักเขียนเป็น: แจน ฮัลโลวีน) หรือชื่อจริง รัชดา อนังรัสวดี เป็นนักร้องชาวไทย แจนเปิดตัวครั้งแรกเมื่อปีพ.ศ. 2538 ในมาดสาว J-ROCK เขียนขอบตาดำเท่ห์ๆ ผมซอยสั้นดูทะมัดทะแมง ผิวสีน้ำผึ้ง รูปร่างบอบบาง เด่นที่ดาว 5 แฉกใต้ตาข้างขวา ซึ่งเป็นเอกลักษณ์อันโดดเด่นของเธอ มาพร้อมกับความมั่นใจตามประสาสาวยุคใหม่ แจนถือเป็นศิลปินหญิงคนแรกและคนเดียวของค่ายคีตา ที่ทำเพลงแนวอัลเทอร์เนทีฟซึ่งเป็นทางเลือกใหม่ของดนตรี ฮิตมากๆในช่วงระยะเวลาหนึ่ง นอกจากเพลงที่มีแนวอัลเทอร์เนทีฟแล้ว ยังมีความเป็น J-Rock , Pop Rock , พังค์
แจนออกอัลบั้มชุดแรกและชุดเดียวของเธอในชื่อ "Jan Hallo-Ween (สตรีแก่นนครปี 2538)" ชื่ออัลบั้มอาจจะสะดุดหูเป็นอย่างมาก ซึ่งคอนเซ็ปต์ของอัลบั้มคือการยกตัวอย่างสตรีแก่นนครยุคก่อน และสตรีแก่นนครยุคปี 2538 นั่นคือ "แจน ฮัลโหล-วีน" ที่มีความทันสมัย แก่น ซน เปรี้ยวเข็ดฟัน ต่างจากสตรีแก่นนครยุคก่อนที่มีความเรียบร้อย สุภาพ โดยสโลแกนของ "สตรีแก่นนครปี 2538" กล่าวคือ "อย่าหลงเชื่อสรรพคุณของเขาโดยการบอกเล่า จนกว่าคุณจะได้ศึกษาเขาด้วยตัวคุณเอง"
โดยอัลบั้มชุดนี้เปิดตัวด้วยเพลงเร็ว จังหวะร็อคหนักแน่น เด่นที่เสียงตะโกนวีนๆของเธอ ซึ่งเล่าถึงการตัดพ้อผู้ชาย และพฤติกรรมของผู้ชายที่มีความไม่เอาไหน อย่างเพลง "รักแมวสิเธอ" ต่อด้วยการเปิดตัวเพลงที่สอง ซึ่งเป็นเพลงช้าเศร้าๆหม่นๆเล่าถึงการจากลา ซึ่งต่างจากเพลงแรกอย่างสิ้นเชิง คือเพลง "เยื่อใยสุดท้าย" ส่วนใหญ่อัลบั้มชุดนี้จะเน้นเพลงเร็วเป็นหลัก แต่เพลงช้ากลับเป็นเพลงที่ถูกพูดถึงมากที่สุด
ภายหลังค่ายคีตา เรคคอร์ดส ปิดตัวลง ก็ไม่ได้มีผลงานอีกเลย ปัจจุบัน "แจน ฮัลโลวีน" ไม่มีผลงานในวงการบันเทิงแล้ว
รายงานความสุขโลก
รายงานความสุขโลก เป็นดัชนีวัด ความสุข เผยแพร่โดย สหประชาชาติ ข้อมูลนี้สำรวจ 150 ประเทศทั่วโลก โดยให้คะแนน ตั้งแต่ 0 ถึง 10 โดยใช้การวิเคราะห์ผ่านตัวแปร 6 ด้าน ได้แก่ มูลค่าผลิตภัณฑ์มวลรวมประเทศ , การสนับสนุนทางสังคม , อายุขัยเฉลี่ย , เสรีภาพในการใช้ชีวิต , ความเอื้อเฟื้อเผื่อแผ่ และ ระดับการคอรัปชั่น
2017 report.
The 2017 report features the happiness score averaged over the years 2014-2016. For that timespan, Norway is the overall happiest country in the world, even though oil prices have dropped. Close behind are Denmark, Iceland and Switzerland in a tight pack. All the top ten countries have high scores in the six categories. The ranked follow-on countries in the top ten are: Finland, the Netherlands, Canada, New Zealand, Australia, and Sweden.
"Table of data for 2017."
ประชากรศาสตร์พม่า
บทความนี้ว่าด้วยลักษณะประชากรของประเทศพม่า รวมถึงความหนาแน่นของประชากร ชาติพันธุ์ ระดับการศึกษา สาธารณสุข สถานภาพทางเศรษฐกิจ การนับถือศาสนา เป็นต้น
รัฐบาลพม่าได้สำรวจประชากร โดยประกอบด้วยชนชาติต่าง ๆ กว่า 135 เชื้อชาติ โดยมีชนชาติหลัก 8 ชนชาติ รวมถึงชาวพม่า (68%), ชาวไทใหญ่ (9%), ชาวกะเหรี่ยง (7%), ชาวยะไข่ (4%), ชาวมอญ (2%), ชาวกะยา และชาวกะชีน
ดัชนีความสุข
List of countries bordering on two or more oceans
เดย์ซิกซ์
เดย์ซิกซ์  เป็นวงดนตรีป๊อปร็อคของเกาหลีใต้ภายใต้สังกัดเจวายพีเอนเตอร์เทนเมนต์ เปิดตัวเมื่อวันที่ 7 กันยายน พ.ศ. 2558 โดยมีอีพี "เดอะเดย์" ซึ่งขึ้นถึงอันดับ 2 ในชาร์ตอัลบั้มโลกของ"บิลบอร์ด" หนึ่งสัปดาห์หลังจากการเปิดตัว วงดนตรีประกอบด้วยสมาชิกสี่คนได้แก่ ซ็องจิน, ย็องเค, ว็อนพิล และ โดอุน ซึ่งเดิมเป็นวงดนตรีหกคน โดยจุนฮย็อก (คีย์บอร์ด) ได้ออกจากวงไปในเดือนกุมภาพันธ์ พ.ศ. 2559 และเจ ได้ออกจากค่ายเมื่อวันที่ 31 ธันวาคม พ.ศ. 2564 ซึ่งสมาชิกเดย์ซิกซ์ทุกคนมีส่วนสำคัญในการเขียน, แต่งเพลง และผลิตเพลงของวง
ค.ศ. 2014–2016: ก่อนการเปิดตัวและการเปิดตัว.
ในตอนเริ่มต้นทางต้นสังกัด เจวายพีเอนเตอร์เทนเมนต์ จะประกาศเปิดตัววงดนตรีอะคูสติกในชื่อของ "5LIVE" ซึ่งสมาชิกประกอบด้วย ซ็องจิน (กาฆอน), เจ (กีตาร์), ย็องเค (กีตาร์เบส), จุนฮย็อก (คีย์บอร์ด) และว็อนพิล (ซินธิไซเซอร์) ในปี ค.ศ. 2013 วงได้เริ่มโปรโมตโดยปรากฏตัวในตอนที่ 4 ของรายการ "WIN: Who Is Next" ออกอากาศทางเอ็มเน็ต ซึ่งเป็นรายการเซอร์ไวเวิลของทางค่ายวายจีเอ็นเตอร์เทนเมนต์ และได้ปล่อยเพลง "Lovely Girl" ซึ่งเป็นเพลงประกอบละครเรื่อง "รักพลิกล็อกของนายหน้าหวาน" (Bel Ami / Pretty Boy) หลังจากนั้นทางต้นสังกัดได้ตัดสินใจเปลี่ยนเป็นการเดบิวต์วงดนตรีร็อกแทน โดยมีการเปลี่ยนตำแหน่งใหม่ คือซ็องจินเปลี่ยนเป็นตำแหน่งกีตาร์ และในกลางปี ค.ศ. 2015 ทางบริษัทได้รับสมัครมือกลองเพื่อเป็นสมาชิกคนใหม่ของวง โดยโดอุนผ่านการคัดเลือก และเป็นสมาชิกคนสุดท้ายที่เข้ามาในวง และได้เปลี่ยนชื่อวงเป็น "เดย์ซิกซ์" (DAY6)
เดย์ซิกซ์ได้เปิดตัวอีพีแรกของพวกเขา ที่มีชื่อว่า "The Day" พร้อมกับซิงเกิล "Congratulations" ซึ่งปล่อยในวันที่ 7 กันยายน ค.ศ. 2015
เมื่อวันที่ 27 กุมภาพันธ์ ค.ศ. 2016 เจวายพีเอนเตอร์เทนเมนต์ได้ออกแถลงการณ์ว่า จุนฮย็อกได้ออกจากวงเนื่องจากเหตุผลส่วนตัวและยกเลิกสัญญากับทางค่าย โดยเดย์ซิกซ์ก็จะมีสมาชิกคงเหลืออยู่ 5 คน ทำให้วอนพิลต้องรับหน้าที่ทั้งสองตำแหน่งคือ คีย์บอร์ดและซินธิไซเซอร์ ต่อมาในวันที่ 30 มีนาคมของปีเดียวกัน วงได้ปล่อยอีพีที่สอง ที่ชื่อว่า "Daydream" โดยมีเพลง "Letting Go" เป็นเพลงไตเติ้ลในวันถัดมา เดย์ซิกซ์ได้เปิดตัวอย่างเป็นทางการในรายการเพลงเอ็ม เคานต์ดาวน์ นับเป็นการเปิดตัวบนเวทีครั้งแรกอย่างเป็นทางการตั้งแต่การเดบิวต์
ค.ศ. 2017: โปรเจกต์ "Every Day6".
ในวันที่ 29 ธันวาคม 2016 เดย์ซิกซ์ได้ประกาศโปรเจกต์ปล่อยผลงานเพลงรายเดือนของพวกเขา ที่จะเกิดขึ้นในปี ค.ศ. 2017 ที่มีชื่อว่า "Every DAY6" เป็นโปรเจกต์ที่จะปล่อยเพลง 2 เพลงในทุกๆ เดือนตลอดปี ซึ่งมักจะปล่อยในวันที่ 6 ของทุกเดือน (ยกเว้นเดือนพฤษภาคม มิถุนายน สิงหาคม และตุลาคม) พร้อมด้วยคอนเสิร์ตก่อนที่จะมีการปล่อยเพลงของทุกเดือน
เดย์ซิกซ์ได้ปล่อยซิงเกิลประจำเดือนแรก คือเพลง "I Wait" และไซด์แทร็ก (Sidetrack) "Goodbye Winter" ซึงปล่อยในวันที่ 6 มกราคม ซิงเกิลสำหรับเดือนที่สองคือ "You Were Beautiful" และ "My Day" ปล่อยในวันที่ 6 กุมภาพันธ์
ในวันที่ 6 มีนาคม พวกเขามาพร้อมกับซิงเกิลนำ "How Can I Say" และไซด์แทร็ก "I Would" ซึ่งพวกเขาได้ทำการโปรโมตในรายการเพลงเอ็ม เคานต์ดาวน์ ต่อมา วงปล่อยซิงเกิล "I'm Serious" และ "Say Wow" สำหรับเดือนเมษายน และเพลง "Dance Dance" กับ "Man in a Movie" ในเดือนพฤษภาคม
ในเดือนมิถุนายน 2017 เดย์ซิกซ์ได้เปิดตัวอัลบั้มเต็มชุดแรกของพวกเขาคือ "Sunrise" ซึ่งมีทั้งหมด 14 เพลงโดยรวมถึงเพลงที่ปล่อยออกมาตั้งแต่เดือนมกราคมถึงพฤษภาคม และอีกสองเพลงใหม่ "I Smile" (เป็นซิงเกิ้ลนำของอัลบั้ม) และ "Lean On Me " นอกจากนี้ยังมีเพลง "Letting Go (Rebooted ver.)" และ "Congratulations (Final ver.)" รวมอยู่ในอัลบั้มด้วย
ในวันเดียวกันนั้นเดย์ซิกซ์ได้ประกาศชื่อแฟนคลับอย่างเป็นทางการว่า "My Day"
โปรเจกต์สำหรับเดือนกรกฎาคม ประกอบด้วยซิงเกิลนำ "Hi Hello" และไซด์แทร็ก "Be Lazy" ถัดมาในวันที่ 7 เดือนสิงหาคม พวกเขาปล่อยเพลง "What Can I Do" และ "Whatever!" ในเดือนกันยายน พวกเขากลับมาพร้อมด้วยซิงเกิลนำอย่าง "I Loved You" และ "I'll Remember"
สำหรับเดือนตุลาคม กลับมาพร้อมซิงเกิล "When You Love Someone" และ "I Need Somebody" โดยมิวสิกวิดีโอตั้งแต่เดือนสิงหาคมจนถึงตุลาคมมีเนื้อหาต่อเนื่องกัน หรือที่เรียกว่า "ไตรภาค" (Trilogy) นอกจากนี้ เดย์ซิกซ์ได้จัดแฟนมิตติ้งที่ทวีปอเมริกาเหนือโดยใช้ชื่อว่า "DAY6 Live &amp; Meet in North America 2017" ซึ่งจัดโดย "SubKulture Entertainment" โดยเริ่มต้นที่ลอสแอนเจลิส ในวันที่ 20, ออสติน ในวันที่ 22, นิวยอร์ก ในวันที่ 24, ดีทรอยต์ ในวันที่ 27 และสิ้นสุดในโตรอนโต วันที่ 29 ตุลาคม
ในเดือนพฤศจิกายน ประกอบด้วยซิงเกิล "All Alone" และ "Pouring" ที่เปิดตัวในวันที่ 6 และในวันที่ 28 พฤศจิกายน ทางเจวายพีเอนเตอร์เทนเมนต์ได้ประกาศทัวร์คอนเสิร์ตทั่วประเทศเป็นครั้งแรก ซึ่งจะจัดขึ้นในปี ค.ศ. 2018 โดยจะเริ่มต้นที่ปูซาน และจะสิ้นสุดที่แทจ็อน ในวันที่ 10 กุมภาพันธ์
ในวันที่ 6 ธันวาคม ทางเดย์ซิกซ์ได้ส่งท้ายโปรเจกต์ของพวกเขาด้วยการเปิดตัวอัลบั้มเต็ม "Moonrise" โดยในอัลบั้มจะประกอบด้วยเพลงที่ถูกเผยแพร่ตั้งแต่เดือนกรกฎาคมถึงพฤศจิกายน และเพลงใหม่ประจำเดือนธันวาคม ที่มีชื่อเพลงว่า "I Like You" เป็นเพลงไตเติ้ลของอัลบั้ม นอกจากนี้ยังมีไซด์แทร็กอีกสองเพลงคือ "Better Better" และ "I'll Try"
ค.ศ. 2018 : การเปิดตัวที่ญี่ปุ่น, "Shoot Me: Youth Part 1", "Remember Us: Youth Part 1" และ"DAY6 1st world tour 'Youth"'.
ทางวงได้ประกาศรับสมัครออฟฟิเชียลแฟนคลับรุ่นแรก ตั้งแต่วันที่ 5 มกราคมถึง 25 มกราคม
เดย์ซิกซ์ประกาศเปิดตัวอย่างเป็นทางการที่ญี่ปุ่นในวันที่ 14 มีนาคมด้วยซิงเกิลแรกในภาษาญี่ปุ่นชื่อว่า "If ～また逢えたら～" ซึ่งซิงเกิลนี้ยังเป็นซิงเกิลประกอบละครญี่ปุ่นเรื่อง "Repeat" ส่วนมิวสิกวิดีโอของซิงเกิลถูกปล่อยออกมาในวันที่ 2 กุมภาพันธ์ หลังจากนั้นพวกเขาประกาศว่าจะจัดคอนเสิร์ต "Every Day6 Finale Concert" จัดในวันที่ 3 - 4 มีนาคม ณ โอลิมปิกฮอลล์ เพื่อเป็นการส่งท้ายโปรเจกต์ "Every Day6"
ในเดือนเมษายน เดย์ซิกซ์ได้ประกาศจัดคอนเสิร์ตในประเทศญี่ปุ่นครั้งแรกของพวกเขา โดยใช้ชื่อว่า "DAY6 1st Live in Japan 'The Best Day"' ซึ่งจะจัดในวันที่ 13 มิถุนายนที่เมืองโตเกียว ต่อในเดือนพฤษภาคม มีการประกาศว่าเดย์ซิกซ์จะปล่อยซิงเกิลที่สองในภาษาญี่ปุ่นคือ "Stop the Rain" ในวันที่ 25 กรกฎาคม ซึ่งผลิตโดยคุณ Shinichi Ubukata นักกีตาร์ชาวญี่ปุ่นชื่อดัง (และสมาชิกวง และ )
เดือนพฤษภาคม ทางต้นสังกัดได้ประกาศว่าเดย์ซิกซ์จะจัดเวิลด์ทัวร์ คอนเสิร์ตเป็นครั้งแรก ใช้ชื่อว่า "DAY6 1st world tour 'Youth"' โดยจะเริ่มเวทีแรกวันที่ 22–24 มิถุนายนที่โซล และเวทีสุดท้ายในวันที่ 29 มกราคม 2019 ที่ อัมสเตอร์ดัม ประเทศเนเธอร์แลนด์
ในเดือนมิถุนายน 2018 ได้เปิดตัวอัลบั้มรวมเพลงและเป็นเต็มในภาษาญี่ปุ่นอัลบั้มแรก ชื่อว่า "The Best Day" ซึ่งประกอบด้วยซิงเกิลภาษาเกาหลีที่ถูกปล่อยออกมาก่อนหน้านั้นและสามเพลงเวอร์ชันใหม่ "Congratulations (English ver.)", "I Wait (Japanese ver.)" และ "You Were Beautiful (English ver.)" ถัดมาวันที่ 26 มิถุนายน เดย์ซิกซ์ได้เปิดตัวอีพีที่สามของพวกเขา ' ซึ่งเป็นอัลบั้มแรกในซีรียส์ "Youth" ซึ่งมินิอัลบั้มนี้ประกอบด้วยเจ็ดเพลง โดยมีซิงเกิลนำชื่อว่า "Shoot Me" หลังจากนั้นก็ได้ปล่อยมินิอัลบั้มส่วนที่สอง ' ในวันที่ 10 ธันวาคม 2018 พร้อมกับเพลงไตเติ้ลชื่อ "days gone by"
ค.ศ. 2019: "The Book of Us: Gravity", "The Book of Us: Entropy" และ"DAY6 2nd world tour 'Gravity"'.
ในเดือนมกราคม 2019 เดย์ซิกซ์ ได้ประกาศรับสมัครออฟฟิเชียลแฟนคลับ รุ่นที่ 2
หลังจากงาน "DAY6 2nd fan meeting in Seoul" เมื่อวันที่ 15 กรกฎาคม 2019 เดย์ซิกซ์ได้เปิดตัวอัลบั้ม ' ซึ่งเป็นอัลบั้มแรกในซีรีส์ "The Book of Us" โดยได้ปล่อยมิวสิกวิดีโอเพลงไตเติ้ล "Time of Our Life" บนยูทูบ เมื่อเวลาเที่ยงคืนตามเวลาของประเทศเกาหลี โดยการเปิดตัวของมินิอัลบั้มในครั้งได้รับความนิยมอย่างมาก จนทำให้เดย์ซิกซ์ชนะรางวัลในงานมิวสิกโชว์เป็นครั้งแรกในวันที่ 24 กรกฎาคม 2019 นอกจากนี้วงได้ยังประกาศคอนเสิร์ต เวิลด์ทัวร์ ครั้งที่ 2 เมื่อวันที่ 8 สิงหาคม 2019 "DAY6 2nd world tour 'Gravity โดยเริ่มคอนเสิร์ตแรกในวันที่ 9–11 สิงหาคมในประเทศเกาหลี และจะแสดงวันที่ 31 มกราคม 2020 ที่มาดริด เป็นวันสุดท้าย ซึ่งเวิลด์ทัวร์ในครั้งนี้ทำการแสดงไปทั้งหมด 31 รอบการแสดง ภายใน 26 เมือง
สำหรับสตูดิโออัลบั้มในปลายปี 2019 "" เป็นอัลบั้มชุดที่สองภายใต้ซีรีส์นี้ มาในรูปแบบของแนวเพลงที่แตกต่างและหลากหลายมากขึ้น ซึ่งเปิดตัวเมื่อวันที่ 22 ตุลาคม พร้อมกับเอ็มวีเพลงไตเติล "Sweet Chaos"
ค.ศ. 2020–ปัจจุบัน: "The Book of Us: The Demon", เดบิวต์ยูนิตย่อย, ซ็องจินเข้ากรมทหาร และ "The Book of Us: Negentropy", เจออกจากวงและต้นสังกัด.
วันที่ 26 เมษายน ค.ศ. 2020 เดย์ซิกซ์ปล่อย Trailer Film สำรหับการคัมแบคกับอีพี "" ในรอบ 7 เดือน โดยในวันที่ 10 พฤษภาคม ก่อนการคัมแบคเพียงหนึ่งวัน เจวายพีเอนเตอร์เทนเมนต์ได้ออกมาแถลงการว่าการคัมแบคในครั้งนี้จะหยุดพักการโปรโมต เนื่องจากมีสมาชิกของวงมีปัญหาสุขภาพด้านจิตใจและจะหยุดพักเพื่อการรักษาตัวต่อไป โดยข้อความในแถลงการณ์มีดังนี้ :
ถัดมาในวันที่ 11 พวกเขาได้ปล่อยเอ็มวีเพลงไตเติ้ล "Zombie" ออกมาบนยูทูบ โดยเปิดตัวในอันดับ 8 บนเมลอนเรียลไทม์ชาร์ต ('s realtime chart) ที่เวลา 19.00 น.ของประเทศเกาหลี และไต่อันดับสูงสุดถึงที่อันดับ 4 ของวันที่ 12 เวลา 01.00 น. นอกจากนั้นเพลงไตเติ้ลยังขึ้นไปถึงอันดับที่ 1 หลังจากที่เปิดตัวในอันดับที่ 2 ของชาร์ตบักส์ (Bugs) และทุกเพลงในอัลบั้มยังอยู่ใน 100 อันดับแรก ของชาร์ตเมลอน, บักส์ และ ตั้งแต่อัลบั้มถูกเผยแพร่ออกมา
เมื่อเดือนสิงหาคม 2020 เดย์ซิกซ์จะทำการเปิดตัวยูนิตย่อยของวง ประกอบด้วยสมาชิก 3 คนคือ ย็องเค, ว็อนพิล และโดอุน โดยใช้ชื่อว่า "Even of Day" ซึ่งจะเดบิวต์ในวันที่ 31 สิงหาคมพร้อมกับอีพี "" และเพลงไตเติ้ล "Where the Sea Sleeps" หลังจากนั้นในวันที่ 24 มกราคม 2021 Even of Day ได้จัดคอนเสิร์ตออนไลน์ "Online Party Night: The Arcane Salon" ในวันที่ 26 กุมภาพันธ์มีการรายงานว่าเดย์ซิกซ์จะมีการคัมแบคแบบเต็มวงในเดือยเมษายน ถัดมาในวันที่ 8 มีนาคม ซ็องจันได้ประกาศผ่านทางวีไลฟ์ว่าเขากำลังเดินทางไปเข้ากรมทหารเพื่อไปรับใช้ชาติ โดยเขาได้ทำเพลงและบันทึกเสียงสำหรับการคัมแบคที่จะถึงเรียบร้อยแล้ว
วันที่ 31 มีนาคม ช่องยูทูปของเดย์ซิกซ์ได้เผยแพร่ Epilogue Film สำหรับการคัมแบคอัลบั้ม "" โดยเอ็มวีไตเติ้ล "You make Me" ถูกปล่อยออกมาเมื่อวันที่ 19 เมษายน ถัดมาในวันที่ 19 เมษายน มีการประกาศว่าคัมแบคครั้งนี้ยังคงไม่มีการโปรโมต เหตุผลเนื่องจากการรับใช้ชาติของซ็องจิน หัวหน้าวง
ในเดือนมิถุนายน มีการประกาศว่าในวันที่ 5 กรกฎาคม Even of Day จะกลับมาพร้อมกับอีพีที่สอง "Right Through Me" และชื่อเพลงไตเติ้ลในภาษาเกาหลีว่า "뚫고 지나가요"
เมื่อวันที่ 31 ธันวาคม ค.ศ. 2021 เจประกาศผ่านทวิตเตอร์ ว่าเขาจะหยุดพักการโปรโมตในฐานะสมาชิกของวง ในวันเดียวกันนั้น JYP ได้ประกาศว่าเจได้ลาออกจากวงและออกจากต้นสังกัด เพราะสิ้นสุดสัญญา เนื่องจากเจมีปัญหาด้านเหตุผลส่วนตัว
ซินเหวินเหลียนโป
ทีวี 3 ลิทัวเนีย
ทีวี 3 ลิทัวเนีย เป็นสถานีโทรทัศน์ของประเทศลิทัวเนีย ดำเนินกิจการโดย โมเดิร์น ไทมส์ กรุ๊ป (เอ็มทีจี) และมีเป้าหมายในกลุ่มผู้ชม ชาวลิทัวเนีย ก่อตั้งครั้งแรกเมื่อวันที่ 7 พฤษภาคม ค.ศ. 1992 และออกอากาศเมื่อวันที่ 11 เมษายน ค.ศ. 1993 ในชื่อ "เทเล-3" ก่อนที่จะเปลี่ยนชื่อเป็น "ทีวี3" เมื่อวันที่ 8 มิถุนายน ค.ศ. 1997
สถานีโทรทัศน์จี๋หลิน
สถานีโทรทัศน์จี๋หลิน (ตัวย่อ : JLTV)(อักษรจีนตัวย่อ: 吉林电视台; pinyin: "Jílín Diànshìtái") เป็นสถานีโทรทัศน์ภูมิภาคในประเทศจีน ในมณฑลจี๋หลิน ออกอากาศครั้งแรกเมื่อวันที่ 1 ตุลาคม ค.ศ. 1959 ก่อตั้งขึ้นโดยการควบรวมกิจการของสถานีวิทยุกระจายเสียงประชาชนจี๋หลินและสถานีโทรทัศน์จี๋หลิน กลายเป็นเป็นบริการสาธารณะสาธารณะโดยตรง ภายใต้รัฐบาลมณฑลจี๋หลินและอยู่ภายใต้การนำของคณะกรรมการโฆษณา กรมโฆษณาชวนเชื่อ ปัจจุบันเจแอลทีวีออกอากาศในประเทศ ภาษาจีนมาตรฐาน, ภาษาแมนจู, ภาษาเกาหลี และ ภาษามองโกเลีย
ช่องรายการโทรทัศน์.
ช่องรายการโทรทัศน์ของ Jilin Radio and Television มาจาก Jilin Television ซึ่งก่อตั้งขึ้นเมื่อวันที่ 1 ตุลาคม 1959 เป็นสถานีโทรทัศน์แหงที่เจ็ด ซึ่งจัดตั้งขึ้นในจีนแผ่นดินใหญ่และปัจจุบันมีสถานีโทรทัศน์ 12 ช่อง
หมายเหตุ: นอกจากนี้ยังมีสื่อโทรทัศน์อื่นในมณฑลคือสถานีโทรทัศน์เพื่อการศึกษามณฑลจี๋หลิน ไม่ได้อยู่ในความรับผิดชอบของสถานีวิทยุโทรทัศน์จี๋หลิน แต่เป็นหน่วยงานหลักของ สำนักการศึกษามณฑลจี๋หลิน
ดาวอร์ ชูเกร์
ดาวอร์ ชูเกร์  เป็นอดีตนักฟุตบอลทีมชาติโครเอเชีย
ชูเกร์เล่นในตำแหน่งกองหน้าตัวเป้า เขาเล่นให้กับทีม เซบิยา , เรอัลมาดริด , อาร์เซนอล รวมทั้งทีมชาติโครเอเชียด้วย และ เขายังเป็นดาวซันโวสูงสุดของทีมชาติโครเอเชีย ยิงไปทั้งหมด 45 ประตู
ชูเกร์เป็นตัวหลักในการนำทีมชาติโครเชียคว้าที่ 3 ในฟุตบอลโลก 1998 และได้เป็นดาวซันโวสูงสุดประจำทัวร์นาเมนต์โดยยิงไป 6 ประตู
แผ่นดินไหวนำ
แผ่นดินไหวนำ หรือทับศัพท์ว่า ฟอร์ช็อก  เป็นแผ่นดินไหวที่เกิดขึ้นก่อนเหตุการณ์แผ่นดินไหวขนาดใหญ่ (แผ่นดินไหวหลัก) ที่มีความเกี่ยวข้องกันทั้งในช่วงเวลาและพื้นที่ โดยชื่อเรียกของการเกิดแผ่นดินไหว ทั้ง"แผ่นดินไหวนำ", "แผ่นดินไหวหลัก" หรือแผ่นดินไหวตาม จะเกิดขึ้นตามลำดับของเหตุการณ์
การเกิดขึ้น.
บางเหตุการณ์ของการเกิดแผ่นดินไหวครั้งใหญ่ (ที่ระดับมากกว่า 8 แมกนิจูด) จะไม่เกิดแผ่นดินไหวนำ เช่น แผ่นดินไหวในประเทศอินเดียและจีน พ.ศ. 2493
ฟอร์ช็อก
เอเชียนคัพ 2019
เอเชียนคัพ 2019  เป็นการแข่งขันฟุตบอลชายชิงแชมป์เอเชีย (เอเชียนคัพ) ครั้งที่ 17 ภายใต้การควบคุมของสมาพันธ์ฟุตบอลเอเชีย โดยสหรัฐอาหรับเอมิเรตส์ได้รับคัดเลือกให้เป็นเจ้าภาพเมื่อวันที่ 9 มีนาคม พ.ศ. 2558 ซึ่งก่อนหน้านั้นเคยเป็นเจ้าภาพมาแล้วในเอเชียนคัพ 1996
ครั้งนี้เป็นครั้งแรกที่เอเชียนคัพเพิ่มจำนวนทีมที่เข้าร่วมแข่งขันจาก 16 เป็น 24 ทีม การแข่งขันรอบแบ่งกลุ่ม จะมี 6 กลุ่ม กลุ่มละ 4 ทีม
ในรอบคัดเลือก เจ้าภาพได้สิทธิ์ผ่านเข้ารอบสุดท้ายโดยอัตโนมัติ ส่วนทีมที่เหลือต้องแข่งขันกันไปเรื่อย ๆ จนได้ 23 ทีม โดยเริ่มแข่งตั้งแต่เดือนมีนาคม พ.ศ. 2558 ไปจนถึงเดือนมีนาคม พ.ศ. 2561 ในรอบคัดเลือก 2 รอบแรก จะดำเนินการแข่งร่วมกับฟุตบอลโลก 2018 รอบคัดเลือก โซนเอเชีย
ในการแข่งขันเอเชียนคัพครั้งนี้ ออสเตรเลียจะเป็นทีมที่ป้องกันตำแหน่งแชมป์ หลังจากที่ชนะเลิศในเอเชียนคัพ 2015 ที่ประเทศออสเตรเลีย แต่ทีมชนะเลิศเอเชียนคัพ 2019 ครั้งนี้ จะไม่ได้เข้าแข่งขันกับทีมชนะเลิศจากทวีปอื่น ๆ ในฟีฟ่าคอนเฟเดอเรชันส์คัพ 2021 เหมือนทุกปีที่ผ่านมา เนื่องจากรายการดังกล่าวถูกยุบโดยสหพันธ์ฟุตบอลระหว่างประเทศ และนำฟุตบอลชิงแชมป์สโมสรโลกมาแข่งขันแทน
เอเชียนคัพ 2019 ได้ปรับเปลี่ยนจำนวนทีมในรอบสุดท้ายจาก 16 ทีม เป็น 24 ทีม โดยทีมที่ผ่านถึงรอบที่ 3 ของฟุตบอลโลก 2018 รอบคัดเลือก โซนเอเชีย รวมทั้งสิ้น 12 ทีมจะเข้าสู่รอบสุดท้ายโดยอัตโนมัติและจะทำการคัดเลือกทีมที่เหลือให้ได้ครบ 24 ทีม ซึ่งการแข่งขันในรอบคัดเลือกได้สิ้นสุดเมื่อ 27 มีนาคม พ.ศ. 2561 โดยได้ 24 ทีมผ่านเข้ารอบสุดท้ายที่สหรัฐอาหรับเอมิเรตส์ ในที่นี้มีจำนวน 3 ชาติที่เพิ่งผ่านเข้ารอบสุดท้ายได้เป็นครั้งแรก ประกอบไปด้วย ฟิลิปปินส์, เยเมน และคีร์กีซสถาน สำหรับทีมชาติไทยเป็นการเข้าร่วมแข่งขันในรอบสุดท้ายเป็นครั้งที่ 7
รายชื่อสนามที่ใช้แข่งขันทั้งหมด
การจับสลากสำหรับฟุตบอลเอเชียนคัพรอบสุดท้ายได้จัดขึ้นในวันที่ 4 พฤษภาคม พ.ศ. 2561 ที่อาร์มานีโฮเทลในดูไบ ในฐานะเจ้าภาพ สหรัฐอาหรับเอมิเรตส์จะได้เป็นทีมวางอยู่ในโถที่ 1 ทีมอื่น ๆ อีก 23 ทีมจะได้รับการจัดสรรตามอันดับฟีฟ่าของพวกเขาในเดือนเมษายน พ.ศ. 2561 ทั้ง 24 ทีมจะได้รับการจับสลากแบ่งในกลุ่ม 6 กลุ่ม กลุ่มละ 4 ทีม โดยชาติเจ้าภาพอยู่ในตำแหน่งเอ 1
5 ธันวาคม 2561 สมาพันธ์ฟุตบอลเอเชีย (เอเอฟซี) ได้ประกาศรายชื่อผู้ตัดสินจำนวน 60 ราย ที่จะลงทำหน้าที่ตัดสินในเกมการแข่งขันเอเชียนคัพ 2019 ระหว่างวันที่ 5 มกราคม 2562 – 1 กุมภาพันธ์ 2562 ที่สหรัฐอาหรับเอมิเรตส์ ทั้งประเภทที่ทำหน้าที่ในสนาม และผู้ช่วยผู้ตัดสินวิดีโอ โดยแยกเป็นผู้ตัดสิน 30 ราย และผู้ช่วยผู้ตัดสินอีก 30 ราย
แต่ละทีมจะต้องส่งรายชื่อผู้เล่น 23 คน หรือขั้นต่ำ 18 คน โดยต้องมีผู้เล่นตำแหน่งผู้รักษาประตู 3 คน
จีน 0-3 อิหร่าน
การแข่งขันเอเชียนคัพในครั้งนี้มีการทำประตูได้ทั้งหมด 96 ประตู โดยเป็นประตูที่ทำได้ใน 36 นัด สำหรับค่าเฉลี่ยในการทำประตูในแต่ละนัดคือ 2.67 ประตูต่อนัด.
ถ้วยรางวัลแบบใหม่ออกแบบโดยโทมัส ไลต์ จากประเทศอังกฤษ ถ้วยทำด้วยเงินมีความสูง 72 เซนติเมตร กว้าง 42 เซนติเมตร หนัก 15 กิโลกรัม โดยออกแบบถ้วยเป็นดอกบัว 5 ชั้น ซึ่งแสดงถึงห้าภูมิภาคของเอเอฟซี ได้แก่ เอเชียตะวันตก (ดับเบิลยูเอเอฟเอฟ), เอเชียกลาง (ซีเอเอฟเอ), เอเชียใต้ (เอสเอเอฟเอฟ), เอเชียตะวันออก (อีเอเอฟเอฟ) และเอเชียตะวันออกเฉียงใต้ (เอเอฟเอฟ) ซึ่งดอกบัวมีความหมายถึงสันติสุขและความเป็นอันหนึ่งอันเดียวกัน และฐานด้านล่างถ้วยรางวัลจารึกแชมป์เอเชียนคัพตั้งแต่ปี 1956 จนถึงครั้งล่าสุดเมื่อปี 2015
ลูกฟุตบอลอย่างเป็นทางการที่ใช้ในการแข่งขันเอเชียนคัพ 2019 คือ "มอลเทน อเซนเทค" ผลิตและออกแบบโดย บริษัท มอลเทน คอร์ปอเรชั่น
เงินรางวัลสำหรับการแข่งขันเอเชียนคัพ 2019 รวมทั้งสิ้น 14,800,000 เหรียญสหรัฐ แบ่งออกเป็น
ความขัดแย้งกับประเทศกาตาร์.
ตั้งแต่วันที่ 5 มิถุนายน 2017 หลังจากประเทศกาตาร์ถูกตัดความสัมพันธ์ทางการทูตโดยประเทศซาอุดีอาระเบีย และยังรวมถึงประเทศสหรัฐอาหรับเอมิเรตส์ ทำให้ประเทศกาตาร์ถูกตัดการติดต่อระหว่างพรมแดนทางบก ทางทะเล และทางอากาศ และห้ามประชาชนกาตาร์เข้ามาในประเทศ แต่ในภายหลังรัฐบาลอนุญาตให้ชาวกาตาร์เข้ามาในประเทศได้ แต่ยังไม่ชัดเจนว่าประชาชนที่เดินทางจากกาตาร์จะได้รับอนุญาตให้เข้าประเทศได้หรือไม่
ทีอาร์ที 1
ทีอาร์ที 1 เป็นสถานีโทรทัศน์แห่งแรกของประเทศตุรกี
ทีอาร์ที 1 เป็นสถานีโทรทัศน์แห่งแรกของประเทศตุรกี ทดลองออกอากาศครั้งแรกเมื่อวันที่ 31 มกราคม ค.ศ. 1968 และออกอากาศอย่างเป็นทางการ เมื่อเดือน ธันวาคม ค.ศ. 1971 นอกจากนี้ทีอาร์ที 1 ออกอากาศภาคพื้นดินไปยังประเทศ ประเทศอาเซอร์ไบจาน อีกด้วย และเมื่อวันที่ 19 พฤษภาคม ค.ศ. 2012  ทีอาร์ที 1 ได้ออกอากาศในระบบโทรทัศน์ความละเอียดสูง
แยกลาดหญ้า
"บทความนี้เกี่ยวกับทางแยกในกรุงเทพมหานคร สำหรับทางแยกในจังหวัดกาญจนบุรี ดูที่ แยกลาดหญ้า (จังหวัดกาญจนบุรี)"
แยกลาดหญ้า  หรือ แยกสามเหลี่ยมลาดหญ้า เป็นแยกที่มีจุดตัดระหว่าง ถนนลาดหญ้า, ถนนอิสรภาพ และ ถนนท่าดินแดง ตั้งอยู่ในพื้นที่ แขวงคลองสาน เขตคลองสาน กรุงเทพมหานคร โดยแยกนี้เป็นจุดเริ่มต้นของถนนอิสรภาพ และ ถนนท่าดินแดง
โครงสร้างแยก.
มีจุดตัดที่มีสัญญาณไฟจราจรภายในแยก 3 จุด ดังนี้:
ซุ้มประตูไทยซิกข์ เฉลิมพระเกียรติ.
ซุ้มประตูไทยซิกข์ เฉลิมพระเกียรติ ตั้งอยู่กลางพื้นที่สามเหลี่ยมของแยก โดยสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเป็นประธานในพิธีเปิดอย่างเป็นทางการเมื่อวันที่ 6 กุมภาพันธ์ พ.ศ. 2551 โดยซุ้มประตูดังกล่าวสร้างขึ้นเพื่อแสดงความจงรักภักดีของชาวซิกข์ที่มีต่อพระบาทสมเด็จพระเจ้าอยู่หัว
แยกบ้านแขก
แยกบ้านแขก  เป็นสี่แยกที่มีจุดตัดระหว่างถนนประชาธิปก กับ ถนนอิสรภาพ ตั้งอยู่ในพื้นที่แขวงหิรัญรูจี เขตธนบุรี กรุงเทพมหานคร และเป็นแยกสุดท้ายก่อนที่จะไปยังสะพานพระปกเกล้า เพื่อไปยังฝั่งพระนคร
ชื่อแยก.
ชื่อแยกนั้นมีที่มาจากในสมัยก่อนมีชาวไทยเชื้อสายอินเดีย อีกทั้งในชุมชนบริเวณนี้ยังมีชาวมุสลิม อยู่อาศัยเป็นจำนวนมาก จึงทำให้เป็นที่มาของชื่อแยก
แยกโพธิ์สามต้น
แยกโพธิ์สามต้น  เป็นสามแยกจุดตัดระหว่างถนนอิสรภาพ กับ ถนนวังเดิม ตั้งอยู่ในพื้นที่แขวงวัดอรุณ เขตบางกอกใหญ่ กรุงเทพมหานคร โดยแยกนี้เป็นจุดเริ่มต้นของถนนวังเดิม